કેન્દ્રમાં વડાપ્રધાન નરેન્દ્ર મોદીના નેતૃત્વવાળી ભાજપ-એનડીએ શાસનના આજે ચાર વર્ષ પૂરાં થયા છે, એ નિમિત્તે કોંગ્રેસે વડાપ્રધાન મોદીએ દિલ્હીની ગાદીએ બેસતાં પહેલાં દેશ અને ગુજરાતની જનતાને આપેલા વચનોની યાદ અપાવી છે. કોંગ્રેસે આરોપ મૂક્યો છે કે, પીએમ મોદીએ માત્ર ઠાલા વચનો આપીને જનતાને ભોળવી વિશ્વાસઘાત કર્યો છે. પરંતુ હવે કોંગ્રેસ જનતા સાથેના આ વિશ્વાસઘાતનો મોદી સરકાર પાસેથી હિસાબ માગવા જનઆંદોલન છેડશે, તેમ જાહેર કર્યું હતું. કોંગ્રેસે પેટ્રોલ-ડીઝલની આસમાને પહોંચેલી કિંમતોમાં મોદી શાસનની સૌથી મોટી નિષ્ફળતા ગણાવીને ડો. મનમોહનસિંઘ સરકારની કામગીરીને બિરદાવી હતી.